На основу члана 37. став 1. тачка 24) Статута Града Ниша ("Службени лист Града Ниша", број 88/2008, 143/2016 и 18/2019 ),

 Скупштина Града Ниша на седници одржаној \_\_\_\_\_\_\_\_\_\_\_ 2023. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Нишког симфонијског оркестра за 2022. годину, број 275 од 15.03.2023. године, који је Одлуком број XXVI–276-2 од 15.03.2023. године усвојио Управни одбор Установе.

II Решење доставити Нишком симфонијском оркестру, Градскoj управи за друштвене делатности и Градскoj управи за финансије.

Број:

У Нишу,

**СКУПШТИНА ГРАДА НИША**

Председник

 др Бобан Џунић

***О б р а з л о ж е њ е***

Члан 37. став 1. тачка 24) Статута Града Ниша прописује да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Нишког симфонијског оркестра, на седници одржаној 15.03.2023. године, донео је Одлукy број XXVI–276-2, којом je усвојио Извештај о раду и пословању Нишког симфонијског оркестра за 2022. годину, број 275 од 15.03.2023. године, и доставио га Градској управи за друштвене делатности на даље поступање.

Према оцени Управног одбора, активности установе Нишки симфонијски оркестар у 2022. години одвијале су се према предвиђеном плану и програму.

Нишки симфонијски оркестар у протеклој години одржао је 23 концерта, и то: 13 премијерних концерата одржанин у оквиру концертне сезоне и два премијернa концерта на Нишким музичким свечаностима, један концер квартета НСО-а поводом Градске славе, један концерт хуманитарног карактера, два променадна концерта и четири извођења опере „Кармен“ у сарадњи са Факултетом уметности у Нишу и Народним позориштем Ниш.

Укупан број запослених у Нишком симфонијском оркестру у 2022. години је 42, од тога је 40 запослено на неодређено а два на одређено време. Сектор оркестра обухвата 36 извршилаца.

Више од 70% музичара користи своје сопствене инструменте. На име њихове амортизације не добијају никакву надокнаду. Овај проблем повлачи се већ годинама, али до данас није нађено решење. Многи од инструмената у личној својини су дотрајали, па би многе инструменте требало ставити ван употребе и набавити нове оркестарске инструменте. Пробе музичара се одржавају на бини, где се изводе и концерти. Потребне су мање просторије за њихов рад- вежбање по групама инструмената, као и посебан простор у коме би остављали гардеробу пред јавне наступе. Просторије Нишког симфонијског оркестра су недовољне и неусловне за обављање делатности. Недостатак фоајеа умањује уметнички доживљај бројних посетилаца због недостатка гардероберног простора, нарочито у зимском периоду. Изградњом фоајеа решио би се недостатак билетарнице за продају карата.

Имајући у виду да је Извештај о раду и пословању Нишког симфонијског оркестра за 2022. годину сачињен у складу са законом и прописима Града, као и циљевима садржаним у оснивачком акту, Градска управа за друштвене делатности израдила је нацрт Решења као у диспозитиву.

 вршилац дужности начелника

 Градске управе за друштвене делатности

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Павлина Михајленко